Subject: Ühispöördumine raadamise määruse kohta
From: "Kaidi Urmet" <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "[email-masked]", <[email-masked]>, "[email-masked]", <[email-masked]>, <[email-masked]>, <[email-masked]>, "Heidy Purga", "KUM min",Andres Jõesaar
Cc: <[email-masked]>,Ülle Ergma <[email-masked]>,Väino Koorberg <[email-masked]>
Date: Mon, 3 Nov 2025 15:55:55 +0200

Tere!

Eesti Kirjastuste Liit ja Eesti Meediaettevõtete Liit pöörduvad teie poole, 
et juhtida tähelepanu raadamisvabade metsade määruse (EUDR) muutmise 
vajalikkusele.

Praegu vastu võetud määrusega kehtestataks meie sektorile 
ebaproportsionaalselt suured kohustused. Trükitud tooted nagu raamatud, 
ajalehed ja ajakirjad, on juba jätkusuutlikud, sest reeglina kasutatakse 
kirjastamisel sertifitseeritud, suures osas taaskasutatud või säästvalt 
majandatud allikatest saadud paberit ning raamatud, ajakirjad ja ajalehed on 
sisu ja teabe allikad, neid ei tohiks käsitleda kaupadena. Nende lisamine 
EUDR-i lisab bürokraatiat, kuid ei too kaasa mõõdetavat keskkonnakasu.

Meie valdkond toetab EUDRi eesmärke. Kui aga määrusega kehtestatakse meile 
ebaproportsionaalselt suured kohustused, ei soodustata nendega metsade 
hävitamist, vaid seatakse ohtu professionaalse ja ajakirjakirjandusliku info 
kättesaadavus ning tehakse valeinfo levik kergemaks.

European and International Booksellers Federation (EIBF), European Magazine 
Media Association (EMMA), European Newspaper Publishers’ Association (ENPA), 
European Publishers Council (EPC), Federation of European Publishers (FEP), 
News Media Europe (NME) on edastanud Euroopa Komisjoni vastavale komisjonile 
ettepaneku muuta EUDRi ning jätta määruse lisast I välja trükitooted nagu 
raamatud, ajakirjad ja ajalehed - nii nagu algselt  2021. aastal esitatud 
ettepanekus oli ka planeeritud.

Saadame teile lisas meie katusorganisatsioonide ühispöördumise ja selle 
eestikeelse toimetatud masintõlke ning loodame, et arvestate meie 
ettepanekut!

Lugupidamisega,

Ülle Ergma
Juhatuse esimees
Eesti Kirjastuste Liit

Väino Koorberg
Juhatuse liige
Eesti Meediaettevõtete Liit

-- 

Heade soovidega,

Kaidi Urmet

Eesti Kirjastuste Liit

+372 5067423

Maige Prööm

Tegevsekretär

Eesti Meediaettevõtete Liit

[email-masked] <mailto:[email-masked]>